**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL objektų įtraukimo į privatizavimo objektų sąrašą“**

**1. Sprendimo projekto esmė, tikslai ir uždaviniai.**

Šio sprendimo projekto tikslas yra įtraukti į privatizuojamų objektų sąrašą savivaldybės funkcijų įgyvendinimui nereikalingas patalpas ir pastatus, kad būtų galima jas privatizuoti ir gauti pajamas į Savivaldybės privatizavimo fondą.

**2. Projekto rengimo priežastys ir kuo remiantis parengtas sprendimo projektas.**

Siūlome įtraukti į privatizavimo objektų sąrašą negyvenamąją patalpą - civilinės saugos slėptuvę Danės g. 25-61, gyvenamąjį namą Rumpiškės g. 14 ir 4 pastatus (katilinę, vaikų globos namus, kiemo rūsį ir sandėlį) Vaivos g. 23, Klaipėdoje.

Patalpos Danės g. 25-61 yra gyvenamojo namo rūsyje ir savivaldybės funkcijų vykdymui nėra tinkamos. Pastatas Rumpiškės g. 14 yra pripažintas avariniu (2014-01-03 aktas Nr. VS-36). Pastatai Vaivos g. 23 šiuo metu perduoti pagal panaudos sutartį ir sprendžiant tolimesnį šių pastatų panaudojimo klausimą siūloma juos įtraukti į privatizuojamų objektų sąrašą.

Sprendimo projektas parengtas vadovaujantis Lietuvos Respublikos vietos savivaldos įstatymu bei Valstybės ir savivaldybių turto privatizavimo įstatymu, kuriais Savivaldybės taryba priima sprendimus dėl disponavimo savivaldybei nuosavybės teise priklausančiu turtu.

**3. Kokių rezultatų laukiama.**

Įrašius objektus į Savivaldybės privatizavimo objektų sąrašą, bus galima pradėti objektų privatizavimo procedūras. Privatizavus minėtą turtą, bus gautos pajamos į Savivaldybės Privatizavimo fondą.

**4. Sprendimo projekto rengimo metu gauti specialistų vertinimai.**

Svarstyta Savivaldybės tarybos Privatizavimo komisijoje. Privatizavimo komisija pritarė siūlymui Savivaldybės privatizavimo sąrašo pakeitimams.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Lietuvos Respublikos viešųjų pirkimų įstatymo nustatyta tvarka parinktiems nepriklausomiems turto vertintojams reikės sumokėti 2436,00 Lt už turto vertinimą.

**7. Galimos teigiamos ar neigiamos sprendimo priėmimo pasekmės.**

Savivaldybei nuosavybės teise priklausantis turtas bus parduotas ir gautos lėšos padidins Savivaldybės Privatizavimo fondą. Neigiamų pasekmių nenumatoma.

Turto skyriaus vedėja Genovaitė Paulikiene